stanford-oval/wikipedia huggingface dataset:
โคโกนะ ฮิรากิ
ผลงาน

ฮิรากิเข้าแข่งขันสเกตบอร์ดชิงแชมป์โลกประเภทพาร์กหญิงหลายครั้ง โดยใน ค.ศ. 2018 เธอได้อันดับที่ 7 และใน ค.ศ. 2019 เธอได้อันดับที่ 11 นอกจากนี้เธอยังแข่งขันในเอ็กซ์เกมส์ ซึ่งเธอได้รับเหรียญเงินจากการแข่งขันที่บอยซี รัฐไอดาโฮ ใน ค.ศ. 2019 ซึ่งในปีเดียวกันเธอได้รางวัลชนะเลิศในรายการแวนส์พาร์กซีรีส์ 2019 ที่กรุงปารีส ใน ค.ศ. 2021 เธอได้อันดับที่ 5 ในการแข่งขันรายการดิวทัวร์ 2021 ที่ดิมอยน์ รัฐไอโอวา และผ่านเข้าแข่งขันโอลิมปิกฤดูร้อน 2020
โคลด์เพลย์

| โคลด์เพลย์ |
| --- | --- |

ข้อมูลพื้นฐาน
ที่เกิด: ลอนดอน, สหราชอาณาจักร
แนวเพลง: ออลเทอร์นาทิฟร็อก, โพสต์บริตป็อป, ป็อปร็อก, ป็อป
ช่วงปี: 1998 - ปัจจุบัน
ค่ายเพลง: พาร์โลโฟน แคปพิตอล อีเอ็มไอ

สมาชิก: คริส มาร์ติน  จอนนี่ บั๊คแลนด์  กาย เบอร์รี่แมน   วิล แชมป์เปี่ยน  ฟิล ฮาร์วีย์

เว็บไซต์: Coldplay.com
โคลด์เพลย์ (อังกฤษ: Coldplay) เป็นวงดนตรีร็อกจากลอนดอน, สหราชอาณาจักร ก่อตั้งวงในปี พ.ศ. 2541 มีเพลงดังอย่าง "Yellow", "Clocks", "Speed Of Sound", "In My Place" และ "Viva La Vida" เป็นต้น
โคลด์เพลย์เป็นวงดนตรีที่กวาดรางวัลหลายรางวัลมามากมายตลอดเส้นทางอาชีพของพวกเขา โคลด์เพลย์สามารถคว้ารางวัลแกรมมีได้ถึง 7 รางวัลจากการถูกเสนอชื่อเข้าชิง 29 ครั้ง และยังคว้ารางวัลบริตอะวอดส์ได้อีก 9 รางวัล และโคลด์เพลย์มียอดขายมากกว่า 100 ล้านแผ่นทั่วโลก
ประวัติ

วงได้ก่อตั้งขึ้นในเดือนมกราคม พ.ศ. 2541 โดยเด็กนักเรียน จาก UCL ซึ่งนั่นก็ได้แก่ คริส มาร์ติน, จอน บั๊คแลนด์, กาย เบอร์รี่แมน และ วิล แชมป์เปี่ยน พวกเขาลงทุนบันทึกเดโมเทปด้วยตัวเอง ทำ อีพีเซฟตี้ (EP safety)
ในเดือนพฤษภาคม ซึ่งเป็นผลงานชิ้นแรกที่ โคลด์เพลย์บันทึกเสียงหนึ่งในเพลงของพวกเขา “Bigger Stronger” เป็นเพลงที่ถูกจับตามองจากสื่อต่าง ๆ ในอังกฤษเป็นอย่างมาก โคลด์เพลย์ได้ไปแสดงที่เดอะฟอลค่อน ย่านแคมแดน ในเดือนธันวาคม ที่ซึ่งพวกเขาถูกจับตามองเป็นอย่างมากจากบรรดาสื่อที่มีอิทธิพล ค่ายเพลงเฟียร์ซ แพนด้า และไซม่อน วิลเลี่ยม จากนิตยสาร NME (นิตยสารวงการเพลงออลเทอร์นาทิฟ) ผู้ซึ่งทำให้วงของพวกเขาดังเป็นพลุแตก
ซิงเกิลฮิต “Brother & Sister” ที่ทำกับค่ายเฟียร์ซ แพนด้าได้เข้าไปติดชาร์ตท็อปวันฮันเดรดในช่วงต้นปี 2542
ในเดือนพฤษภาคม โคลด์เพลย์ก็ได้ทำสัญญากับค่ายพาร์โลโฟนจากการที่พวกเขาได้ไปปรากฏตัวในงานเทศกาลดนตรี แกลสตันบิวรี่ ก็ได้ปล่อย อีพีชุดใหม่คือ “The Blue Room” ซึ่งเป็นผลงานชิ้นแรกที่ทำกับ ค่ายพาร์โลโฟน ในปี พ.ศ. 2543 พวกเขาก็ออกทัวรคอนเสิร์ต ร่วมกับวงหน้าใหม่ Terris และเล่นเป็นวงเปิดให้กับวง Muse
เพลงที่ยอดฮิตของพวกเขาคือ Shiver, Yellow และ Trouble ในอัลบั้ม Parachutes ที่วางแผงในเดือน กรกฎาคม และวงของพวกเขายังได้ถูกเสนอชื่อเข้าชิงรางวัล Mercury Music Prize อีกด้วย
อัลบั้มที่ 2 A Rush of Blood to the Head โคลด์เพลย์ได้กลับสตูดิโอเพื่อทำอัลบั้มในช่วงเดือนตุลาคม พ.ศ. 2544 อัลบั้มออกวางขายเดือน สิงหาคม 2002 อัลบั้มนี้มีเพลงฮิตอย่าง "In My Place", "The Scientist", และ "Clocks" นอกจากนั้นเพลง "Clocks" ยังได้รางวัลแกรมมี่สาขา Record of the Year ซึ่งถือเป็นรางวัลสาขาใหญ่ไปครองอีกด้วย
หลังทิ้งช่วงจากอัลบั้ม A Rush Of Blood To The Head เป็นเวลา 2 ปีกว่า 6 มิถุนายน พ.ศ. 2548  ก็ได้ออกอัลบั้ม X&Y (เอ็กซ์ แอนด์ วาย) ที่พวกเขาได้ตระเวน ทำการบันทึกเสียงถึง 8 สตูดิโอไม่ว่าจะเป็นที่ชิคาโก, นิวยอร์ก, ลอสแอนเจลิส, ลิเวอร์พูล, และลอนดอน กับซิงเกิลแรก “Speed of Sound” ที่เปิดตัวอันดับ 8 ชาร์ตบิลบอร์ดในอาทิตย์แรก สร้างสถิติเป็นวงจากอังกฤษวงที่สองต่อ จาก เดอะ บีทเทิลส์ ที่สามารถนำซิงเกิลที่ปล่อยไปเพียงอาทิตย์แรกเข้าสู่ Top 10 ของชาร์ตฝั่งอเมริกา
วันที่ 26 มกราคม พ.ศ. 2549 โคลด์เพลย์ได้ให้สัมภาษณ์ในรายการ Front Row ทาง BBC Radio 4 ว่า Brian Eno จะมาเป็นโปรดิวเซอร์ให้อัลบั้มที่ 4 ของพวกเขา
นอกจากนั้นเดือน มีนาคม พ.ศ. 2549 Timbaland ได้บอกกับนิตยสาร GQ Magazine ว่าเขาจะมาร่วมทำอัลบั้มให้กับโคลด์เพลย์ในอัลบั้มหน้าด้วย
ผลงานสตูดิโออัลบั้ม

Parachutes (2000)
A Rush of Blood to the Head (2002)
X&Y (2005)
Viva la Vida or Death and All His Friends (2008)
Mylo Xyloto (2011)
Ghost Stories (2014)
A Head Full Of Dreams (2015)
Everyday Life (2019)
Music of the Spheres (2021)
Moon Music (2024)
ผลงานอัลบั้มตัวอย่าง (EP)

Safety - (พ.ศ. 2541)
The Blue Room - (พ.ศ. 2542)
Acoustic - (พ.ศ. 2543)
Trouble – Norwegian Live EP - (พ.ศ. 2544)
Mince Spies - (พ.ศ. 2544)
Remixes - (พ.ศ. 2546)
Prospekt's March - (พ.ศ. 2551)
Every Teardrop Is a Waterfall - (พ.ศ. 2554)
iTunes Festival: London 2011 - (พ.ศ. 2554)
Live in Madrid - (พ.ศ. 2554)
A Sky Full of Stars - (พ.ศ. 2557)
Live from Spotify London - (พ.ศ. 2559)
Kaleidoscope - (พ.ศ. 2560)
Global Citizen – EP 1 - (พ.ศ. 2561)
Coldplay: Reimagined - (พ.ศ. 2563)
Live from Climate Pledge Arena - (พ.ศ. 2564)
Infinity Station Sessions - (พ.ศ. 2564)
Spotify Singles - (พ.ศ. 2565)
แหล่งข้อมูลอื่น

เว็บไซต์อย่างเป็นทางการ
| ด ค กโคลด์เพลย์ |
| --- | --- |
 คริส มาร์ติน  จอนนี บักแลนด์  กาย เบอร์รีแมน  วิลล์ แชมเปียน  ฟิล ฮาร์วีย์ 
สตูดิโออัลบั้ม:  พาราชูต  อะรัชออฟบลัดทูเดอะเฮด  เอกซ์แอนด์วาย  วิวาลาวิดาออร์เดธแอนด์ออลฮิสเฟรนส์  ไมโลไซโลโต  โกสต์สตอรีส์  อะเฮดฟูลออฟดรีมส์  เอฟวรีเดย์ไลฟ์  มิวสิกออฟเดอะสเฟียรส์  มูนมิวสิก 
อัลบั้มบันทึกการแสดงสด:  ไลฟ์ 2003  เลฟต์ไรต์เลฟต์ไรต์เลฟต์  ไลฟ์ 2012  โกสต์สตอรีส์ไลฟ์ 2014  ไลฟอินบัวโนสไอเรส 
รวมเพลง:  เดอะซิงเกิลส์ 1999–2006 
อีพี:  เซฟตี  เดอะบลูรูม  โพรสเพกต์มาร์ช  คาไลโดสโคปอีพี  โกลบอลซิติเซน – อีพี 1 
คอนเสิร์ตทัวร์:  พาราชูตทัวร์  อะรัชออฟบลัดทูเดอะเฮดทัวร์  ทวิสเต็ดโลจิกทัวร์  วิวาลาวิดาทัวร์  ไมโลไซโลโตทัวร์  โกสต์สตอรีส์ทัวร์  อะเฮดฟูลออฟดรีมส์ทัวร์  มิวสิกออฟเดอะสเฟียรส์เวิลด์ทัวร์ 
ภาพยนตร์:  อะเฮดฟูลออฟดรีมส์  มิวสิกออฟเดอะสเฟียรส์: ไลฟ์แอตริเวอร์แพลต 
รายชื่อ:  อัลบั้ม  เพลง  วิดีโอ  การแสดงสด  รางวัลและการเสนอชื่อเข้าชิง  คัฟเวอร์ 
มรดก:  อิทธพลทางวัฒนธรรมของโคลด์เพลย์  อิทธพลของมิวสิกออฟเดอะสเฟียรส์เวิลด์ทัวร์ 
บทความที่เกี่ยวข้อง:  Apparatjik  เดอะเบเกอรี  "Million Dollar Maybe"  ไมโลไซโลโต (การ์ตูน)  พิธีปิดการแข่งขันกีฬาพาราลิมปิกฤดูร้อน 2012  การแสดงช่วงพักครึ่งในซูเปอร์โบวล์ครั้งที่ 50  ไซโลแบนด์ 
  หมวดหมู่
โควตาอิมเปรีอาลี

โควตาอิมเปรีอาลี หรือ โควตาอิมพิเรียรี (อังกฤษ: Imperiali quota) เป็นสูตรคำนวณใช้สำหรับหาค่าต่ำสุดหรือโควตาของจำนวนผลคะแนนเสียงที่ใช้สำหรับการจัดสรรปันส่วนจำนวนที่นั่งในระบบการลงคะแนนแบบถ่ายโอนคะแนนเสียง หรือระบบสัดส่วนแบบบัญชีรายชื่อโดยใช้วิธีเหลือเศษสูงสุด โดยโควตาอิมเปรีอาลีมีความแตกต่างจากวิธีอิมเปรีอาลี (Imperiali method) โดยเป็นชนิดหนึ่งของวิธีค่าเฉลี่ยสูงสุด โดยทั้งคู่ตั้งชื่อตามปีแยร์ อิมเปรีอาลี วุฒิสมาชิกชาวเบลเยียม
เอกวาดอร์และเช็กเกียอยู่ในกลุ่มไม่กี่ประเทศที่ใช้การจัดสรรปันส่วนที่นั่งในระบบนี้ ในขณะที่อิตาลีใช้ในสภาผู้แทนราษฎรช่วง ค.ศ. 1946 ถึงค.ศ. 1993
ในการใช้โควตาอิมเปรีอาลีเป็นสูตรคำนวณนั้น หากพรรคการเมืองจำนวนหลายพรรคสามารถได้คะแนนเสียงเกินจำนวนโควตาไปไม่มาก จะมีความเป็นไปได้สูงที่จะมีการจัดสรรที่นั่งให้กับพรรคการเมืองทั้งหมดมากกว่าจำนวนที่นั่งที่มีในสภา (ซึ่งจะไม่เกิดขึ้นในโควตาแฮร์หรือโควตาดรูป ดังนั้นหากเกิดกรณีนี้ขึ้น ผลลัพธ์จะต้องถูกคำนวณใหม่โดยใช้โควตาที่สูงขึ้น (โดยปกติแล้วนิยมใช้โควตาดรูป) โดยหากไม่พบปัญหาดังกล่าวโควตาอิมเปรีอาลีสามารถใช้จัดสรรที่นั่งได้ในลักษณะที่คล้ายคลึงกับวิธีโดนต์
โควตาอิมเปรีอาลีนั้นไม่ใช่อย่างเดียวกับวิธีอิมเปรีอาลี อันเป็นแบบหนึ่งของวิธีค่าเฉลี่ยสูงสุด ซึ่งมาจากชื่อเดียวกัน
การคำนวณ

โควตาอิมเปรีอาลีสามารถคำนวณได้ดังนี้
{\mbox{total}}\;{\mbox{votes}} = จำนวนผลรวมคะแนนเสียงทั้งหมด; คือจำนวนคะแนนเสียงดีทั้งหมดในการเลือกตั้ง
{\mbox{total}}\;{\mbox{seats}} = จำนวนที่นั่งที่จะต้องจัดสรรทั้งหมดในการเลือกตั้ง
ตัวอย่าง > การลงคะแนนแบบถ่ายโอนคะแนนเสียง

ในระบบการลงคะแนนแบบถ่ายโอนคะแนนเสียง (Single tranfertable vote; STV) โดยสมมติว่าในการเลือกตั้งเพื่อหาผู้แทนจำนวนทั้งหมด 2 คน โดยมีผู้สมัครรับเลือกตั้งทั้งสิ้น 3 คน ได้แก่ แอนเดรีย คาร์เตอร์ และแบรด มีผู้มีสิทธิลงคะแนนทั้งหมด 100 คน ได้ผลออกมาดังต่อไปนี้
| 0 | 1 | 2 |
| --- | --- | --- |
|  ผู้ลงคะแนน 65 คน แอนเดรีย  คาร์เตอร์ |  ผู้ลงคะแนน 15 คน คาร์เตอร์ |  ผู้ลงคะแนน 20 คน แบรด |
เนื่องจากมีผู้ลงคะแนนเสียงทั้งหมด 100 คน และมีผู้แทน 2 ที่นั่ง ดังนั้นโควตาอิมเปรีอาลีเท่ากับ
เมื่อเริ่มการนับคะแนนเริ่มจากลำดับความชอบแรกก่อน จะได้คะแนนเสียงสำหรับแต่ละผู้สมัครดังนี้
แอนเดรีย 65 คะแนน
คาร์เตอร์ 15 คะแนน
แบรด 20 คะแนน
เนื่องจากแอนเดรียมีจำนวนคะแนนเสียงทั้งหมดเกินโควตา (ที่ 25 คะแนน) ดังนั้นแอนเดรียจะได้รับเลือกตั้งไปคนแรก โดยคะแนนส่วนที่เกินจากโควตามีจำนวน 40 คะแนน ดังนั้นคะแนนส่วนเกินจะถูกถ่ายโอนไปให้กับคาร์เตอร์ (ตามที่ระบุไว้โดยผู้ลงคะแนน) ผลรวมคะแนนในรอบถัดไปจะเป็นดังนี้
คาร์เตอร์ 55 คะแนน
แบรด 20 คะแนน
ดังนั้นในรอบนี้คาร์เตอร์ได้คะแนนเกินโควตาและได้รับเลือกตั้งไปเป็นคนที่สอง ดังนั้นผู้ชนะการเลือกตั้งในครั้งนี้ได้แก่ แอนเดรียและคาร์เตอร์
โคลัมบัสฟิวรี

ทีมวอลเลย์บอลอเมริกัน
| --- | --- |

กีฬา: วอลเลย์บอล
ก่อตั้ง: ค.ศ. 2023
ฤดูกาลปัจจุบัน: โคลัมบัสฟิวรี ฤดูกาล 2024
ลีก: โปรวอลเลย์บอลเฟเดอเรชัน
ฐาน: โคลัมบัส รัฐโอไฮโอ
สนาม: เนชันไวด์อะรีนา
สี: แดงเดือด, ทองนักรบ และโลหะผสมสีเข้ม      
เจ้าของ: เจฟ กับเบธ กิลเกอร์ รวมทั้งโจ, จิม และโรบิน เบอร์โรว์
หัวหน้าผู้ฝึกสอน: อังเฆล เปเรซ
เว็บไซต์: columbusfury.com
โคลัมบัสฟิวรี (อังกฤษ: Columbus Fury) เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในโคลัมบัส รัฐโอไฮโอ โดยเป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน ซึ่งทีมฟิวรีเริ่มแข่งในฤดูกาลแรกของลีกฤดูกาล 2024 และทีมฟิวรีแข่งเกมเหย้าที่เนชันไวด์อะรีนา
ประวัติ

เมื่อวันที่ 17 กุมภาพันธ์ ค.ศ. 2023 มีการประกาศว่าโคลัมบัสจะเป็นหนึ่งในเมืองใหญ่ที่ได้รับสิทธิโปรวอลเลย์บอลเฟเดอเรชันสำหรับฤดูกาลแรกของลีก ส่วนชื่อ, โลโก้ และสีของทีมฟิวรีได้รับการเปิดเผยเมื่อวันที่ 12 เมษายน
อนึ่ง เมื่อวันที่ 13 พฤศจิกายน ค.ศ. 2023 มีการประกาศว่าโจ เบอร์โรว์ กองหลังทีมซินซินแนติเบงกอลส์, จิม เบอร์โรว์ ผู้เป็นพ่อของเขา และโรบิน เบอร์โรว์ ซึ่งเป็นแม่ของเขากำลังเข้าร่วมกลุ่มเจ้าของทีมฟิวรี
บัญชีรายชื่อ

ทีมปัจจุบัน ณ วันที่ 24 มกราคม ค.ศ. 2024
| หมายเลข | ผู้เล่น | ตำแหน่ง | ความสูง |
| --- | --- | --- | --- |
| 1 |  เรเนล โจนส์ | ตัวบล็อกกลาง | 6 ฟุต 3 นิ้ว |
| 2 |  ไรมาริเอลิ ซานโตส | ตัวเซต | 5 ฟุต 10 นิ้ว |
| 3 |  บาเลเรีย เลออน | ตัวรับอิสระ | 5 ฟุต 6 นิ้ว |
| 6 |  มาเรีย สชเลเฆล | ตัวตีด้านนอก | 6 ฟุต 0 นิ้ว |
| 7 |  เอเชีย โอนีล | ตัวบล็อกกลาง | 6 ฟุต 3 นิ้ว |
| 8 |  เรแกน คูเปอร์ | ตัวตีด้านนอก | 6 ฟุต 2 นิ้ว |
| 9 |  ซาแมนธา เดร็คเซิล | ตัวตีตรงข้าม | 6 ฟุต 4 นิ้ว |
| 13 |  แอชลีย์ เวนซ์ | ตัวตีตรงข้าม | 6 ฟุต 3 นิ้ว |
| 15 |  อิบาเนีย ออร์ติซ เดเฆซุส | ตัวตีด้านนอก/ตัวรับอิสระ | 5 ฟุต 10 นิ้ว |
| 16 |  เจนนา โรเซนธาล | ตัวบล็อกกลาง | 6 ฟุต 6 นิ้ว |
| 17 |  เมแกน คอร์ตนีย์-ลัช | ตัวตีด้านนอก | 6 ฟุต 1 นิ้ว |
| 18 |  เจไนเซีย มอร์ | ตัวตีด้านนอก | 6 ฟุต 0 นิ้ว |
| 23 |  เคตลิน ฮอร์ด | ตัวบล็อกกลาง | 6 ฟุต 4 นิ้ว |
| 31 |  แกเบรียล บลอสซัม | ตัวเซต | 5 ฟุต 9 นิ้ว |
แหล่งข้อมูลอื่น

เว็บไซต์ทางการ
โคลัมบัสฟิวรี ที่อินสตาแกรม
โคลัมบัสฟิวรี ที่เอกซ์ (ทวิตเตอร์)
โคลัมบัสฟิวรี ที่เฟซบุ๊ก
โคลัมบัสฟิวรี ที่ยูทูบ
โคลัมบัสฟิวรี ที่ติ๊กต็อก
| ด ค กโปรวอลเลย์บอลเฟเดอเรชัน |
| --- | --- |
ทีมปัจจุบัน:  แอตแลนตาไวบ์  โคลัมบัสฟิวรี  แกรนด์แรพิดส์ไรส์  โอมาฮาซูเปอร์โนวาส์  ออร์แลนโดวาลคิรีส์  แซนดีเอโกโมโจ  เวกัสธริล 
ทีมอนาคต:  แดลลัสโปรวอลเลย์บอล (ค.ศ. 2025)  อินดีอิกไนต์ (ค.ศ. 2025)  แคนซัสซิตีโปรวอลเลย์บอล (ค.ศ. 2025) 
ฤดูกาล:  2024 
  หมวดหมู่
โคโดเมน

โคโดเมนของฟังก์ชัน f : X → Y คือเซต Y (สีน้ำเงิน)
โคโดเมน (อังกฤษ: codomain) หรือ เซตเป้าหมาย (อังกฤษ: target set) ของฟังก์ชัน คือเซตซึ่งผลลัพธ์ที่ออกมาจากฟังก์ชันจะต้องตกไปอยู่ภายใต้เซตนั้น โคโดเมนของฟังก์ชัน f : X → Y คือเซต Y
โคโดเมนเป็นส่วนหนึ่งของการนิยามฟังก์ชันรูปแบบใหม่เป็นสามสิ่งอันดับ (X, Y, F) ซึ่ง F คือเซตย่อยของผลคูณคาร์ทีเซียน X × Y เซตของสมาชิกทั้งหมดที่ทำให้เกิด f (x) โดยที่ x เป็นสมาชิกบางส่วนของ X จะเรียกว่าเป็นอิมเมจของ f ซึ่งอิมเมจของฟังก์ชันนี้จะเป็นเซตย่อยของโคโดเมน โดยไม่สำคัญว่าจะต้องมีขนาดเท่ากับโคโดเมน นั่นคือสำหรับฟังก์ชันที่ไม่เป็นฟังก์ชันทั่วถึง จะยังคงมีสมาชิก y เหลืออยู่ในโคโดเมน ซึ่งทำให้สมการ f (x) = y ไม่มีคำตอบ
รูปแบบการนิยามฟังก์ชันแบบเก่าที่ไม่ได้ระบุโคโดเมนลงไปก็ยังเป็นที่นิยมอยู่  ตัวอย่างเช่นในทฤษฎีเซต สามารถกำหนดได้ว่าโดเมนของฟังก์ชันคือคลาสแท้ X ซึ่งในกรณีดังกล่าวจะไม่มีสิ่งใดที่เหมือนสามสิ่งอันดับ (X, Y, F) และนิยามของฟังก์ชันนั้นจะไม่มีโคโดเมน ถึงแม้ว่าผู้แต่งตำราบางท่านยังคงใช้การนิยามฟังก์ชันในรูปแบบ f : X → Y อยู่เช่นเดิม
ตัวอย่าง

สำหรับฟังก์ชัน f : R → R ที่นิยามโดย f : x ↦ x2 หรือเทียบเท่ากับ f (x) = x2 โคโดเมนของ f คือ R แต่ f ไม่ได้ให้ผลลัพธ์เป็นจำนวนลบใด ๆ เลย ดังนั้นอิมเมจของ f คือเซต R0+ นั่นคือช่วง [0, ∞)
กำหนดอีกฟังก์ชันเป็น g : R → R0+ โดยที่ g : x ↦ x2 ถึงแม้ว่า f และ g จะมีค่าที่ป้อนเข้าและให้ผลลัพธ์เหมือนกัน แต่ฟังก์ชันทั้งสองนี้ก็ไม่จัดว่าเหมือนกันในมุมมองแบบใหม่ เพราะต่างกันตรงที่โคโดเมนของ g คือ R0+
กำหนดฟังก์ชันที่สาม h : x ↦ √x ฟังก์ชันนี้ต้องนิยามโดเมนให้เป็น R0+ จึงจะสามารถใช้ได้ นั่นคือ h : R0+ → R
สมมติว่าฟังก์ชันประกอบ h ∘ f กับ h ∘ g ได้ถูกนิยามขึ้นแล้ว ฟังก์ชัน h ∘ f จะไม่มีประโยชน์อันใด เพราะถ้าหากไม่นิยามให้ดีแล้ว เราจะไม่ทราบว่าอิมเมจของ f คืออะไร ทราบเพียงว่าเป็นเซตย่อยของ R นั่นคืออาจมีความเป็นไปได้ว่าเมื่อใส่อาร์กิวเมนต์บางค่าลงใน h ∘ f แล้วจะไม่ให้ผลลัพธ์ใดออกมาเลย เช่นสมาชิกจำนวนลบสามารถใส่ได้ใน f แต่ไม่นิยามใน h ฟังก์ชันประกอบจะมีประโยชน์เมื่อโคโดเมน (ไม่ใช่อิมเมจ) ของฟังก์ชันข้างขวา เป็นเซตเดียวกับโดเมนของฟังก์ชันข้างซ้าย (โคโดเมนของ f คือ R แต่โดเมนของ h คือ R0+)
โคลิน ราสตัน

โคลิน ลูว์เอลลลิน ราสตัน (อังกฤษ: Colin Llewellyn Raston; เกิด ค.ศ. 1950) เป็นศาสตราจารย์ประจำมหาวิทยาลัยฟลินเดอร์สในเมืองเมืองแอดิเลด รัฐเซาท์ออสเตรเลีย และเป็นผู้เชี่ยวชาญทางเทคโนโลยีสะอาดของรัฐเซาท์ออสเตรเลีย ใน ค.ศ. 2015 โคลินได้รับรางวัลอิกโนเบลจากการคิดค้นวิธีทางเคมีเพื่อแปลงสภาพไข่ต้มกลับไปเป็นไข่ดิบ ใน ค.ศ. 2016 โคลินได้รับเครื่องราชอิสริยาภรณ์แห่งออสเตรเลียจากการสร้างประโยชน์ด้านวิทยาศาสตร์
งานวิจัย > งานแรกเริ่ม

โคลินเข้าเรียนหนังสือระดับอุดมศึกษาที่มหาวิทยาลัยเวสเทิร์นออสเตรเลีย ได้รับปริญญาตรีเกียรตินิยมสาขาวิทยาศาสตร์และปรัชญาดุษฎีบัณฑิตภายใต้การดูแลของอาจารย์อัลลัน ไวท์ ผลงานของโคลินขณะนั้นเกี่ยวกับการสำรวจสารหนูอินทรีย์ในทะเลและการสกัดสาร arsenobetaine จากกุ้งมังกรพร้อมกับหาโครงสร้างและวิธิสังเคราะห์ ภายหลังโคลินได้รับวิทยาศาสตรดุษฎีบัณฑิตจากมหาวิทยาลัยกริฟฟิท
งานวิจัย > การเปลี่ยนไข่ต้มกลับเป็นไข่ดิบ

โอแวลบูมินเป็นโปรตีนที่สามารถพบได้ในสัดส่วนสองในสามในไข่ขาว เวลาที่ไข่ถูกทำให้สุก โอแวลบูมินจะเปลี่ยนโครงรูปจากสภาพม้วนพับซึ่งสามารถละลายในน้ำได้เป็นสภาพแผ่นบีตาทั้งหมดซึ่งไม่สามารถละลายในน้ำและมีพื้นที่ไฮโดรโฟบิก ทำให้เกิดการเกาะกลุ่มของโปรตีน นี่คือตัวอย่างของการเสียสภาพธรรมชาติของโปรตีนซึ่งถูกจำกัดความเป็นการสูญเสียโครงสร้างจตุรภูมิ โครสร้างตติยภูมิ และโครงสร้างทุติยภูมิที่มีอยู่ในสภาพดั้งเดิมของโปรตีน สามารถทำให้เกิดขึ้นได้โดยการทำให้เกิดภาวะเครียดทางเคมีหรือทางแสง เช่น ความร้อน จากแหล่งภายนอก การที่จะทำให้ไข่ต้มกลับไปเป็นไข่ดิบนั้นต้องแยกสายโปรตีนที่เกาะกลุ่มกันออกแล้วม้วนพับสายโปรตีนให้กลับสู่สภาพดั้งเดิม
โคลินมีแนวคิดที่จะใช้พลังงานกลจากการปั่นกลุ่มก้อนโปรตีนเพื่อแยกสายโปรตีนและได้คิดค้นเทคโนโลยี vortex fluidic ขึ้นมา การทำไข่ต้มกลับไปเป็นไข่ดิบนั้นเป็นเพียงการสาธิตในการใช้เทคโนโลยีนี้ โดยการสาธิตดังกล่าวทำให้โคลินและเพื่อนร่วมงานได้รับรางวัลอิกโนเบลสาขาเคมีใน ค.ศ. 2015 เทคโนโลยีนี้สามารถนำไปประยุกต์ใช้เพื่อเพิ่มประสิทธิภาพของยาต้านมะเร็ง เช่น คาร์โบพลาติน และพัฒนาการผลิตของไบโอดีเซล
เกียรติประวัติและรางวัล

ความสำเร็จทางอาชีพของราสตันได้รับการยกย่องจากราชสถาบันเคมีออสเตรเลีย (RACI) และราชสมาคมเคมี วันที่ 13 มิถุนายน ค.ศ. 2016 ผู้ว่าราชการทั่วไป เซอร์ ปีเตอร์ คอสโกรฟ ประกาศว่าราสตันได้รับเครื่องราชอิสริยาภรณ์แห่งออสเตรเลียเนื่องในโอกาสวันคล้ายวันพระราชสมภพของสมเด็จพระราชินีนาถ ในฐานะที่เขา "บรรลุเป้าหมายในการทำงานวิทยาศาสตร์ด้านเคมีในฐานะนักวิจัยและนักวิชาการ"
สูตรโครงสร้างของ arsenobetaine
โคโลนอส (หนังสือการ์ตูน)

| โคโลนอส> ข้อมูลการจัดพิมพ์ |
| --- | --- |
ผู้จัดพิมพ์: DC Comics
ปรากฏตัวครั้งแรก: (Clinton) The Atom #3 (1962) (Gabriel) Chronos #1 (March 1998)
สร้างสรรค์โดย: (Clinton) Gardner Fox Gil Kane (Gabriel) John Francis Moore Paul Guinan
ข้อมูลในเรื่อง
ชื่อจริง: - David Clinton - Walker Gabriel
นามแฝง: (Clinton) The Time Thief
สังกัดทีม: (Clinton) Anti-Justice League Secret Society of Super Villains Suicide Squad Injustice Gang Injustice League Crime Champions Time Foes
ความสามารถ: Time travel, Time manipulation
โคโลนอส (อังกฤษ: Chronos) เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ ผู้ที่ชื่อของพวกเขาจากการสมมุติตัวตนของเวลากรีกและมีความสามารถในการเดินทางข้ามเวลาและสามารถจัดการกับประวัติศาสตร์ได้
แหล่งข้อมูลอื่น

Chronos overview เก็บถาวร 2007-06-09 ที่ เวย์แบ็กแมชชีน from artist Paul Guinan who also has a page on Chronopolis เก็บถาวร 2007-06-03 ที่ เวย์แบ็กแมชชีน
Killing Time with the Creative Team of Chronos: Paul Guinan Interview เก็บถาวร 2007-06-26 ที่ เวย์แบ็กแมชชีน
โคเรียนมูวีเดตาเบส

| --- | --- |
 
ยูอาร์แอล: www.kmdb.or.kr
เชิงพาณิชย์: ไม่ใช่
สถานะปัจจุบัน: เปิดใช้งาน
| --- | --- |
โคเรียนมูวีเดตาเบส
ฮันกึล: 한국영화 데이터베이스
ฮันจา: 韓國映畵 -
อาร์อาร์: Han'guk yeonghwa deiteo baiseu 
เอ็มอาร์: Hankuk yŏnghwa teitŏ paisǔ 
โคเรียนมูวีเดตาเบส (อังกฤษ: Korean Movie Database; KMDb) เป็นฐานข้อมูลออนไลน์ของประเทศเกาหลีใต้ ที่เกี่ยวกับภาพยนตร์เกาหลี, แอนิเมชัน, นักแสดง, รายการโทรทัศน์ และทีมงานฝ่ายผลิต รวมถึงข้อมูลอื่น ๆ ที่เกี่ยวข้อง โคเรียนมูวีเดตาเบส เปิดตัวเมื่อเดือนกุมภาพันธ์ ค.ศ. 2006 โดยโคเรียนฟิล์มอาร์ไคฟ์ แม้ว่าจะนำรูปแบบมาจากเว็บไซต์เชิงพาณิชย์ของสหรัฐอย่างอินเทอร์เน็ตมูวีเดตาเบส แต่โคเรียนมูวีเดตาเบส เป็นเว็บไซต์สาธารณะ
ดูเพิ่ม

ฮันซีเนมา
ออลมูวี
ฟิล์มเว็บ
FindAnyFilm
รอตเทนโทเมโทส์
แหล่งข้อมูลอื่น

เว็บไซต์ทางการ
เว็บไซต์โคเรียนมูวี
ไคยาไนต์

แม่แบบ:ยังไม่เสร็จ
| ไคยาไนต์ |
| --- | --- |

การจำแนก
ประเภท: แร่ซิลิเกต
สูตรเคมี: Al2SiO5
คุณสมบัติ
สี: ฟ้า, ขาว, เทา, เหลือง, ชมพู, ส้ม
รูปแบบผลึก: Columnar; fibrous; bladed
โครงสร้างผลึก: Triclinic
การเกิดผลึกแฝด: Lamellar on {100}
แนวแตกเรียบ: [100] แนวแตกสมบูรณ์ชัด [010] imperfect with 79° angle between
รอยแตก: Splintery
ความยืดหยุ่น: เปราะ
ค่าความแข็ง: 4.5-5 parallel to one axis   6.5-7 perpendicular to that axis
ความวาว: วาวแบบแก้วจนถึงแบบไข่มุก
ดรรชนีหักเห: nα = 1.712 - 1.718 nβ = 1.720 - 1.725 nγ = 1.727 - 1.734
คุณสมบัติทางแสง: Biaxial (-)
การเปลี่ยนสี: Trichroic, colorless to pale blue to blue
สีผงละเอียด: ขาว
ความถ่วงจำเพาะ: 3.53 - 3.65 measured; 3.67 calculated
ความโปร่ง: โปร่งแสงถึงโปร่งใส
อ้างอิง: 
ไคยาไนต์ (อังกฤษ: Kyanite) เป็นแร่ซิลิเกต ที่มีชื่อมาจากภาษากรีก kuanos ซึ่งแปลว่าสีฟ้า
ไคม์

ไคม์ในร่างนก
ในปิศาจวิทยา ไคม์(อังกฤษ: Caim) หรือที่บางครั้งเรียกว่าคามิโอ (อังกฤษ: Camio) เป็นประมุขแห่งขุมนรก ผู้มีอสูรใต้บังคับบัญชา 30 กองและเป็นปิศาจตนที่ 53 ในบท อาร์สโกเอเทีย จากหนังสือกุญแจย่อยของโซโลมอน
เมื่อปรากฏกายนั้น ไคม์จะเป็นนกสีดำขนาดใหญ่ แต่จะแปลงร่างเป็นมนุษย์ถือดาบได้ บางครั้งไคม์จะปรากฏร่างเป็นมนุษย์ผู้แต่งกายหรูหราและมีปีกเหมือนนก ไคม์นั้นมีความสามารถในด้านโต้เถียงกับผู้อื่น และมีอำนาจที่ทำให้ผู้อัญเชิญสามารถเข้าใจความหมายของเสียงร้องของสัตว์ต่างๆและเสียงของน้ำได้ นอกจากนั้นยังสามารถตอบคำถามของสิ่งที่จะเกิดขึ้นในอนาคตได้อย่างแม่นยำ เมื่อตอบคำถามนั้น
โคโลเนลบูกีมาร์ช

พันตรีเฟรเดริก โจเซฟ ริกเกตส์ ผู้แต่ง Colonel Bogey March
Colonel Bogey March
บรรเลงโดยวงดุริยางค์กองกำลังรักษาชายฝั่งสหรัฐอเมริกา
โคโลเนลบูกีมาร์ช (อังกฤษ: Colonel Bogey March) เป็นเพลงมาร์ชที่แต่งโดย เรือเอกเฟรเดริก โจเซฟ ริกเกตส์ ทหารเรือชาวอังกฤษในปี ค.ศ. 1914 ซึ่งต่อมาได้เป็นผู้อำนวยการวงดุริยางค์กองทัพเรืออังกฤษ ที่เมืองพลิมัท  ริกเกตส์เป็นผู้ประพันธ์เพลงมาร์ชไว้เป็นจำนวนมาก ด้วยนามแฝงว่า "เคนเนต เจ. อัลฟอร์ด" (Kenneth J. Alford) จนได้รับฉายาว่าเป็น "ราชาเพลงมาร์ชอังกฤษ"
ริกเกตส์แต่งเพลงนี้โดยได้แรงบันดาลใจมาจากการเล่นกอล์ฟ และการฝึกทหาร ที่ใช้เสียงนกหวีด หรือการผิวปาก แทนการส่งเสียงเตือนให้เตรียมพร้อม ส่วนชื่อเพลง "Colonel Bogey" (พันเอกโบกี) มาจากคตินิยม และศัพท์แสลงในสนามกอล์ฟ ในยุคปลายศควรรษที่ 19 ที่สามีมักอ้างกับภรรยา ว่าจะมาเล่นกับคนชื่อ "โบกี" (ซึ่งไม่มีอยู่จริง)    ปัจจุบันศัพท์คำนี้ยังใช้ในวงการกอล์ฟ หมายถึง ได้คะแนนเกินอยู่ +1
เพลงนี้ยังเป็นที่นิยมในช่วงต้นสงครามโลกครั้งที่สอง เมื่อนักหนังสือพิมพ์ชาวไอริชชื่อ โทบี โอ ไบรอัน ได้แต่งคำร้องเพลงนี้เป็นเพลงล้อเลียนในปี ค.ศ. 1939 ชื่อ "Hitler Has Only Got One Ball" จากข่าวลือที่ว่า อดอล์ฟ ฮิตเลอร์เคยบาดเจ็บจากสงคราม และมีอัณฑะเหลือเพียงข้างเดียว  เนื้อหาล้อเลียนฮิตเลอร์และผู้นำนาซีอื่นๆ เช่น แฮร์มันน์ เกอริง ไฮน์ริช ฮิมม์เลอร์ โยเซฟ เกิบเบลส์  รูดอล์ฟ เฮสส์ วิลเฮล์ม ไคเทล เออร์วิน รอมเมล
เพลงนี้ยังไปปรากฏในภาพยนตร์ The Bridge on the River Kwai ของเดวิด ลีน ในปี ค.ศ. 1957  ในฉากเดินสวนสนามของเชลยศึกสัมพันธมิตรในค่ายกักกัน
แหล่งข้อมูลอื่น

The real Colonel Bogey from Music & Vision Daily
ไครซิส วอร์เฮด

| ไครซิส วอร์เฮด Crysis Warhead |
| --- | --- |
กล่องไครซิสวอร์เฮด
ผู้พัฒนา: ไครเทก (Crytek)
ผู้จัดจำหน่าย: อิเล็กทรอนิกอาร์ต
ชุด: Crysis 
เอนจิน: ไครเอนจิน2
เครื่องเล่น: ไมโครซอฟท์ วินโดวส์ ไม่ต้องการไครซิสภาคแรกในการติดตั้ง 
วางจำหน่าย:  16 กันยายน, พ.ศ. 2551
แนว: เดินหน้ายิงมุมมองบุคคลที่1
รูปแบบ: ซิงเกิลเพลเยอร์ , มัลติเพลเยอร์
ไครซิส วอร์เฮด (อังกฤษ: Crysis Warhead) คือเกมคอมพิวเตอร์ไซไฟเดินหน้ายิงมุมมองบุคคลที่ 1 มีเนื้อหาที่คู่ขนานกับเหตุการณ์ในเกม ไครซิส พัฒนาโดย ไครเทก ของค่ายเกม อิเล็กทรอนิกอาร์ต ออกวางจำหน่ายในประทศไทยวันที่ 16 กันยายน พ.ศ. 2551 ความต้องการของระบบในการเล่นโหมดทั่วไปเท่ากับเกม ไครซิส เกมนี้ได้คะแนนจากเว็บไซต์เกมสปอต 9/10 และเว็บไซต์ ไอจีเอ็น 9.4/10  ถือว่าเป็นเกมเดินหน้ายิงอีกเกมหนึ่งที่ประสบความสำเร็จอย่างสูง
เกมเพลย์ในภาคนี้ เน้นความเป็นแอคชั่นมากขึ้น และมีความดุเดือดขึ้นเมื่อเทียบกับไครซิส โดยผู้เล่นจะได้รับบทบาทเป็น ไซโค ซึ่งเป็นหนึ่งในสมาชิกทีมเดลต้า ทีมเดียวกับ โนแมด ออกทำภารกิจแยกของตัวเอง ซึ่งเป็นการขยายเนื้อเรื่องบางส่วนที่ขาดหายไปในไครซิส
โคโคโม

โคโคโม (อังกฤษ: Kokomo) อาจหมายถึง
สถานที่

โคโคโม (รัฐอินดีแอนา) เมืองในฮาวาร์ดเคาน์ตี รัฐอินดีแอนา สหรัฐอเมริกา
โคโคโม (รัฐมิสซิสซิปปี) สหรัฐอเมริกา
โคโคโม (รัฐฮาวาย) สหรัฐอเมริกา
ดนตรี

โคโคโม อาร์โน ฉายาของนักดนตรีบลูส์ เจมส์ อาร์โนลด์
โคโคโม (ไอเลิฟยูโซ) เพลงของแจ็ก คาร์ดเวล
โคโคโมเรเคิดส์ บริษัทแผ่นเสียงในช่วงคริสต์ทศวรรษ 1960/70
โคโคโม (วงดนตรี) กลุ่มดนตรีอังกฤษในคริสต์ทศวรรษ 1970
โคโคโม (เพลง) ของวงเดอะบีชบอยส์ (1988)
โคเอ็กซ์อควาเรี่ยม

โคเอ็กซ์อควาเรี่ยม (อังกฤษ: COEX  Aquarium; เกาหลี: 코엑스 아쿠아리움) เป็นพิพิธภัณฑ์สัตว์น้ำขนาดใหญ่ที่สุดของประเทศเกาหลีใต้ ตั้งอยู่ในชั้นใต้ดินของห้างสรรพสินค้าโคเอ็กซ์ ในเขตคังนัม โซล
การเดินทางมาที่โคเอ็กซ์อควาเรี่ยม สามารถทำได้โดยโดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย
พื้นที่ของโคเอ็กซ์อควาเรี่ยม มีเนื้อที่ 14,000 ตารางเมตร มีปลาแสดงไว้กว่า 40,000 ตัว กว่า 650 ชนิด เปิดทำการตั้งแต่ 10.00-20.00 น. อัตราค่าเข้าชม ผู้ใหญ่ 17,500 วอน เด็กโต 14,500 วอน เด็กเล็กความสูงไม่เกิน 110 เซนติเมตร  11,000 วอน
โดยแบ่งพื้นที่จัดแสดงไว้เป็นส่วนต่าง ๆ คือ
Korean Fish เป็นส่วนของตู้ปลาขนาดเล็ก และปลาน้ำจืดหลากหลายชนิด ทั้งปลาพื้นเมืองของเกาหลี และปลาพื้นที่อื่น
Aqua Gallery เป็นส่วนแสดงตู้ปลาแปลก   ๆ หลายขนาด ทำจากวัสดุต่าง ๆ กัน เช่น เตียงนอน, ชักโครก
Amazonian World ส่วนจัดแสดงระบบชีวนิเวศของป่าอเมซอน
Kids Aquarium เป็นส่วนของตู้ปลาขนาดเล็ก
The Seven Seas เป็นส่วนจัดแสดงตู้ปลาและปลาทะเลขนาดใหญ่
Marine Touch เป็นอ่างขนาดยาว ซึ่งผู้ที่เข้าชมรวมทั้งเด็ก ๆ สามารถสัมผัสสัตว์ทะเลที่อยู่ในนั้นได้ เช่น ปลาดาว
Ocean Kingdom เป็นอุโมงค์ใสขนาดยาว มีจุดเด่น คือ ปลาฉลาม และเต่าทะเล
The Deep Blue Sea เป็นส่วนของปลาทะเลน้ำลึก และแมงกะพรุนหลากหลายชนิด
ชนิดของสัตว์ที่แสดงมีทั้งสัตว์น้ำและไม่ใช่สัตว์น้ำ อาทิ มานาที, ไข่จระเข้น้ำเค็ม, ค้างคาว, แพรี่ด็อก, ลิงกระรอก, กบมะเขือเทศ, แอกโซลอเติล เป็นต้น
แหล่งข้อมูลอื่น

เว็บไซต์ของพิพิธภัณฑ์ (เกาหลี)
พิกัดภูมิศาสตร์

37°30′45″N 127°03′32″E﻿ / ﻿37.51250°N 127.05889°E﻿ / 37.51250; 127.05889
ไคลเอนต์ (แก้ความกำกวม)

ไคลเอนต์ (อังกฤษ: Client) อาจหมายถึง
เครื่องลูกข่าย (Client) ในระบบคอมพิวเตอร์
ลูกค้า ที่สั่งงานโดยตรงและมีความต้องการเฉพาะเช่น งานสถาปนิกหรืองานออกแบบโปรแกรม ซึ่งจะแตกต่างกับลูกค้า (customer)
ไคลเอนต์ (วงดนตรี) วงดนตรีแนวอิเล็กทรอนิกส์จากสหราชอาณาจักร
ไคลฟ์ โอเวน

| ไคลฟ์ โอเวน |
| --- | --- |

สารนิเทศภูมิหลัง
เกิด:  (1964-10-03) 3 ตุลาคม ค.ศ. 1964 (60 ปี) คอเวนทรี เวสต์มิดแลนส์ ประเทศอังกฤษ สหราชอาณาจักร
คู่สมรส: ซาราห์-เจน เฟนตัน (1995-ปัจจุบัน) มีบุตรด้วยกัน 2 คน
อาชีพ: นักแสดง
ปีที่แสดง: 1987-ปัจจุบัน
ไคลฟ์ โอเวน (อังกฤษ: Clive Owen) เกิดเมื่อวันที่ 3 ตุลาคม ค.ศ. 1964 เป็นนักแสดงชาวอังกฤษ มีผลงานการทำงานเกือบ 2 ทศวรรษครึ่ง เขาได้รับรางวัลลูกโลกทองคำและรางวัลบาฟต้าอย่างละรางวัล ยังได้รับการเสนอชื่อเข้าชิงรางวัลออสการ์ในสาขานักแสดงสมทบชายยอดเยี่ยม จากการแสดงภาพยนตร์ในปี 2004 เรื่อง Closer